Etter å ha gått på grunn på Det store barriererevet ble skuta brakt flott igjen, for så å synke mer eller mindre intakt. Fire av fangene og 31 fra mannskapet omkom i forliset. 89 fra mannskapet og 10 mytterister overlevde. Da skuta forlot Portsmouth hadde det vært 135 mann om bord. Etter noen dager på ei sandøy satte de overlevende kursen for Timor i fire små båter. De nådde Kupang etter 18 dager til sjøs. 78 av mannskapet fra HMS «Pandora» og 10 mytterister kom seg hjem til Storbritannia i juni–august 1792.